**Химиядән дидактик уен «Кем күбрәк белә?»**

**Максат:** химия фәненә кызыксыну тәрбияләү; химиядән 8 класс курсы буенча алган белемнәрне ныгыту һәм кабатлау .

**Җиһазлар :** мультимедия проекторы, химик элементларның Д. И. Менделеев периодик системасы, эрүчәнлек таблицасы.

**Уен кагыйдәләре.**

* Һәр дөрес җавапка - 1 балл;
* Дөрес җавап бирмәүче укучы уеннан чыга;
* 12 балл җыйган укучыга «5»ле билгесе куела;
* Уенда катнашучының 3 подсказка куллану мөмкинлеге бар (класстан ярдәм сорау, 50х50, 30 секунд дәреслектән материалны карау мөмкинлеге.

**Уен барышы**

**Сайлап алу туры.**

Бирелгән химик элементларны тәртип номеры кимү тәртибендә күрсәтергә:

А – кислород

В – гелий

С – водород

D - хлор

**1 сорау**

Тимер атомындагы электроннар саны:

А – 56

В – 26

С – 30

D - 55

**2 сорау**

Натрий металлы нинди элемент:

А – s элемент

В – p элемент

С –d элемент

D – f элемент

**3сорау**

Cl2 молекуласында атомнар арасында нинди химик бәйләнеш:

A – ковалент поляр

В – ковалент поляр булмаган

С – ионлы

D – металлик

**4 сорау**

Галлий атомының соңгы сүрүендә ничә электрон бар?

А – бер С – өч

В – ике D - дүрт

**5 сорау**

Кайсы ике матдәдә аллотропик модификация күзәтелми?

А – ак һәм кызыл фосфор

В – кислород һәм озон

С – кремнезём һәм кварц

D – алмаз һәм графит

**6сорау**

Al(OH)3, формуласына туры килгән матдә ул:

А – селте

В – амфотер гидроксид

С – алюминий оксиды

D – эче тоз

**7сорау**

Реакция тибын билгеләргә  
CuSO4 + Fe = Cu + FeSO4

А – таркалу

В – алмаштыру

С – кушылу

D - алмашу

**8 сорау**

Химик күренеш:

А – утын яну

В – электр лампочкасы яну

С – пыяла ватылу

D – ис таралу

**9 сорау**

Кислота һәм нигез кушылып барлыкка килә:

А – тоз һәм водород

В – тоз һәм су

С – яңа кислота һәм су

D – яңа кислота һәм яңа тоз

**10 сорау**

Кайсы металл белән хлорид кислотасы реагирлашмый?

А – цинк белән

В – бакыр белән

С – кальций белән

D – тимер белән

**11 сорау**

Селтеле тирәлектә фенолфталеин нинди төсне күрсәтә?

А – кызыл

В – шәмәхә

С – сары

D – кура җиләге төсе

**12 сорау**

Кайсы үзлек металларга хас түгел?

А – электр тогы үткәрә

В – электр изоляторы

С – каты

D – чүкелүчән

Әтнә муниципаль районы

Күәм урта гомуми белем бирү мәктәбе

Химия укытучысы Ганиева Ләйсән Фәргать кызы.

GLF\_72@mail.ru